Freshpak Fitness Festival sorg vir hope sport en opwinding | My Matzikama
margin-top: 5% !important;
margin-bottom: 4% !important;
Freshpak Fitness Festival sorg vir hope sport en opwinding
Sport- en fiksheidsliefhebbers het hulself op Saterdag, 29 September gereed gemaak vir die Freshpak Fiksheidsfees wat vir die 32ste keer op Clanwilliam aangebied is. Die fees is een van die land se grootste multisportgeleenthede.
Die natuurskoon, uitdagende roetes, kameraadskap en die gevoel van prestasie is van die vele redes waarom atlete, familie, vriende en toeriste jaar vir jaar op Rooiboswêreld toesak om deel te neem en die feestelike atmosfeer te geniet.
Ongeveer 1 350 atlete het vanjaar deelgeneem aan verskeie swem-, fietsry- en hardloopuitdagings.
Die dag se verrigtinge het afgeskop met ŉ 1.5 km of 3 km swem in die Clanwilliamdam, een van die beste watersport-bestemmings in die Wes-Kaap. Die swemnommers is gevolg deur die dubbelkamp (5 km hardloop/20 km fietsry/2.5 km hardloop) asook ’n tweekamp (5 km hardloop/20 km fietsry) waar deelnemers se snelheid en uithouvermoë getoets is.
Die hoofgeleentheid van die dag was die driekamp wat die driekampseisoen vir die meeste atlete afgeskop het. Die 800 m swem/20 km fietsry/5 km hardloop is menige deelnemer en toeskouer se gunsteling. Die atlete kan individueel of as deel van ’n aflosspan deelneem. Die kleinspan is ook nie afgeskeep nie – daar was ŉ FitKids-uitdaging (1 km hardloop/200 m swem/1 km hardloop) en die een kilometer “Run for Fun”.
Die welbekende Danilo Acquisto, TV-aanbieder op Afternoon Express en ’n radioaanbieder op Good Hope FM, asook die beeldskone Zoë Brown, TV-aanbieder op Expresso Morning, het ook vanjaar vir die eerste deelgeneem aan die driekamp.
Atlete en toeskouers was ryklik beloon met ŉ opwindende dag in die natuur en ŉ asemrowende uitsig oor die Clanwilliamdam en die ruwe Cederberg-landskap.
ŉ Persentasie van die opbrengs van die inskrywingsfooie word geskenk aan Kansa se Weskusstreek-tak. Rooibos, wat slegs in die Cederberge groei, het antioksidant-eienskappe wat kanker doeltreffend beveg en deel vorm van ’n gesonde leefstyl.
Die multisportgeleentheid het beslis gesorg vir hope opwinding.
trapNET 360, a first of its kind cycling event, combines a lifestyle of fitness and family time. This event...
New demerit system for motorists
The Standing Committee on Transport and Public Works invites stakeholders and interested persons and organisations to attend public hearings...
Namakwa-wynkelder klop Lutzville Redbats
Gisteraand het die Lutzville Redbats die krieketspan van Namakwa-wynkelder op Lutzville se sportterrein verwelkom. Die formaat was effens anders...
Opwinding by vroueoggend by Letsastsi Lodge
Op Vrydag 12 en Saterdag 13 Mei het die gebeure by Letsatsi Lodge ongeveer 400 vroue gelok na hierdie...
Plaaslike sokkerliga het nog ’n toernooi agter die rug
Die plaaslike sokkerliga het die naweek ’n toernooi gespeel waarin sewe spanne deelgeneem het. Al die spanne is van...
Erhard Lambrechts blink uit in gholf
Erhard Lambrechts, leerder van Hoërskool Lutzville, is goed op pad om sy plek oop te speel in die Sonskynreeks....
Ongelooflike opkoms by biddag
Op 25 Mei was daar by Vredendal se sportterrein ’n spesiale byeenkoms wat op 10:00 begin het. Die biddag...
Spirit Life Ministries se geestelike byeenkoms
Spirit Life Ministries bied ’n Supernatural Encounter aan vir die gemeenskap. Dit sal plaasvind by Vergenoeg se skoolsaal in...
Boomplantweek sorg vir opwinding by Kleinrivier PrimêrVermy smart met ’n gesonde hart
Tweets by MyNuusSA
©2019. Digitale projekbestuur deur Lightspeed Digital Media.